EkBass/fiwiki-20250220-pages-articles huggingface dataset:
Luettelo pääkaupunkiseudun osuuspankeista

Tämä luettelo kattaa osuuspankit, jotka ovat toimineet pääkaupunkiseudulla vuodesta 1970 alkaen. * Suur-Helsingin Osuuspankki, perustettu 1946 nimellä Suur-Helsingin Osuuskassa, yritysjärjestely 1996, toimintaa jatkoi Okopankki * Ammattienharjoittajain Osuuspankki, per. 1935 nimellä Ammattienharjoittajain Osuuskassa, myöh. Helsingin Yrittäjäin Osuuspankki, lakannut 1988 * Osuuspankki Yhteistuki, per. 1963, ay-liikkeen osuuspankki, fuusioitu Suur- Helsingin Osuuspankkiin 1993 * Helsingin Talousosuuspankki, per. 1966 nimellä Helsingin Talousosuuskassa, myöh. Talousosuuspankki, fuusioitu Suur-Helsingin Osuuspankkiin 1990-luvulla * Okopankki, per. 1996 Suur-Helsingin Osuuspankin terveistä osista ja OKO:n vähittäispankkitoiminnoista, muuttunut Helsingin OP Pankiksi 2006 ja Helsingin Seudun Osuuspankiksi 2016 POP-pankit, joilla pääkonttori muualla mutta sivukonttori Helsingissä: * Lappajärven Osuuspankki, kotipaikka Lappajärvi * Suupohjan Osuuspankki, kotipaikka Kauhajoki ==Katso myös== * Luettelo pääkaupunkiseudun osuuskassoista ==Lähteet== * Luokka:Osuuspankkitoiminta
Etelä-Afrikan kansalliskirjasto

Etelä-Afrikan kansalliskirjasto () on Etelä-Afrikan tasavallan kansalliskirjasto, jolla on toimipiste sekä maan hallinnollisessa pääkaupungissa Pretoriassa (perustettu 1887) että Kapkaupungissa (per. 1818). Kirjaston johtajana ja kansalliskirjastonhoitajana toimii professori Rocky Ralebipi-Simela. ==Lähteet== == Aiheesta muualla== *Sequential report - Selected countries: South Africa (ifla-world-report.org) Luokka:Kapkaupungin rakennukset ja rakennelmat Luokka:Kansalliskirjastot Luokka:Pretorian rakennukset ja rakennelmat Luokka:Afrikan kirjastot Luokka:Eteläafrikkalainen kulttuuri
Sahan tasavalta Turkvision laulukilpailussa

Sahan tasavalta on osallistunut Turkvision laulukilpailuun kahdesti, vuosina 2013 ja 2014. == Historia == === 2013 === Sahan tasavalta osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Olga Spiridonova kappaleella "Kötütööm" (Көтүтүөм). Turkvision laulukilpailun semifinaalissa Spiridonova ei päässyt jatkoon. === 2014 === Vuonna 2014 Sahan tasavalta osallistui uudestaan Turkvision laulukilpailuun, joka järjestettiin Kazanissa, Tatarstanissa. Edustajaksi valittiin laulaja Vladlena Ivanova Sakhaya kappaleella "Kyn" (Кын). Kilpailun semifinaalissa Sakhaya sai 168 pistettä, sijoittui kahdenneksitoista ja pääsi finaaliin. Finaalissa hän sijoittui seitsemänneksi 183 pisteellä. == Kilpailijat == ;Värien selitykset Vuosi Artisti(t) Kieli Kappale Sija Pisteet Semif. Pisteet 2013 Olga Spiridinova Jakuutti ”Kötütööm” (Көтүтүөм) colspan="4" 2014 Vladlena Ivanova Sakhaya Jakuutti ”Kyn” (Кын) 7 183 12 168 2015 colspan="7" 2016 colspan="8" == Lähteet == Luokka:Maat Turkvision laulukilpailussa Turkvision
Koutajärvi (järvi Keiteleellä)

Koutajärvi on Pohjois-Savossa Keiteleen kirkonkylästä alle kahden kilometrin etäisyydellä sijaitseva järvi. == Maantietoa == Järven pinta-ala on 1 000 hehtaaria eli 10 km². Se on 7,4 kilometriä pitkä ja 1,9 kilometriä leveä. Sen järvenselkä on avoin ja saareton. Järvellä on neljä selvästi erottuvaa niemeä, jotka ovat Talasniemi sen luoteispäässä, Tuliniemi järven länsirannalla järven puolivälissä, Maaherranniemi järven kaakkoispäässä ja sen vastarannalla oleva Kannasniemi. Järvessä on yksi saari, joka sijaitsee Kannasniemen ja Maaherranniemen kärkien välissä ja Etelälahden suulla. Järvi on luodattu ja siitä on julkaistu syvyyskartat. Sen tilavuus on 35 miljoonaa m³ eli 0,035 km³. Järven keskisyvyys on 3,5 metriä ja suurin syvyys on 12 metriä. Syvin kohta sijaitsee järvenselän keskellä. Järven rantaviivan pituus on 23 kilometriä. Sen rannat ovat pääasiassa metsämaata, mutta välissä on pitkiäkin peltorantoja. Peltomaiden yhteydessä on kiinteää asutusta, mutta niiden välissä sijaitsee lähes 50 vapaa-ajan asuntoa. Niille johtaa tiet Keiteleen keskustaajamasta tulevalta seututieltä 552, yhdysteiltä 16009 tai 16015. Vaikka Keiteleen kirkonkylä on varsin lähellä, ei sen taajama-alue ylety järven rantaan. Sen sijaan järven luoteisrannassa sijaitsee Koutajärven kylä, sen kaakkoispäässä Leppäselän kylä ja itärannassa Ikälänkylän kulmakunta. == Vesistösuhteet == Järvi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Nilakan alueella (14.73), jonka Koutajoen valuma-alueeseen (14.732) järvi kuuluu. Järven vedenpinnan korkeus on 120,9 metriä mpy. Järvi sijaitsee Rautalammin reitin latvoilla ja järvi saa kaiken veden omalta valuma-alueeltaan. Koutajärven alueella on kolme yli hehtaarin kokoista järveä tai lampea, jotka laskevat suoraan tai välillisesti järveen. Ne ovat Saarijärvi (1 ha), joka laskee järven pohjoispäähän yhdeksän kilometrin päästä, Hetejärvi (156 ha), jonka luonnonsuojelualueelta laskee lyhyt Myllypuro länsirantaan, ja lopuksi Haapalampi (2 ha), jonka laskupuro lamminpuro laskee järven itärantaan. Järven laskujoki Koutajoki lähtee järven kaakkoispäästä ja siihen yhtyy alussa Etelälammen (5 ha) lyhyt laskuoja. Koutajoki laskee Nilakkaan Tukiaisselän Jokilahteen. Rautalammin reitti laskee Rautalammin kautta Laukaaseen ja sieltä Jyväskylässä Päijänteeseen. == Lähteet == Luokka:Rautalammin reitti Luokka:Keiteleen järvet Luokka:Nilakan alue
Eero Saleva

Eero Yrjänä Saleva (s. 7. lokakuuta 1995 Tuusula) on suomalainen kestävyysjuoksija. Hän edustaa Helsingin Kisa-Veikkoja ja hänen valmentajanaan toimii Tommy Ekblom. Vuoteen 2017 asti hän edusti Sjundeå IF:ää. Kalevan kisoista Saleva on saavuttanut 10 000 metriltä kultaa vuosina 2019, 2020 ja 2024 hopeaa 2022 ja pronssia 2023 sekä 5 000 metrin juoksusta hopeaa vuosina 2018 ja 2023 sekä pronssia 2017, 2019, 2020 ja 2022. Puolimaratonilla hän saavutti SM-hopeaa 2024 ja SM-pronssia 2020. Maastojuoksun SM-kilpailussa hän on saavuttanut lyhyellä matkalla hopeaa 2020 ja pronssia 2024 sekä pitkällä matkalla pronssia 2021. Sisäratojen SM-kilpailuista hän on saavuttanut 3 000 metrin juoksusta hopeaa 2019, 2021 ja 2023 sekä pronssia 2018, 2020 ja 2022. Saleva on kilpaillut aikuisten maaotteluissa vuodesta 2017, ja sijoittunut parhaimmillaan toiseksi 5 000 metrillä Suomi–Ruotsi-maaottelussa 2022. Ennätyksikseen hän on juossut 1 500 metrillä ajan 3.44,25, 3 000 metrillä 8.01,69, 5 000 metrillä 13.50,15, 10 000 metrillä 29.23,94 ja puolimaratonilla 1.07.27. == Lähteet == Luokka:Suomalaiset kestävyysjuoksijat Luokka:Vuonna 1995 syntyneet Luokka:Elävät henkilöt
One-time pad

One-time pad (OTP, suomeksi kerta-avainjärjestelmäJohdanto symmetriseen salaukseen. Kyberturvallisuus -kurssi, Tampereen yliopisto (oppimateriaali) ) on salausmenetelmä, jota ei voi murtaa. OTP:n etuja ovat sillä salattujen viestien avaamattomuus, jos vain on huolehdittu salauksessa käytettävien satunnaislukujen oikeellisuudesta ja säilyttämisestä. Huonoina puolina on juuri tämä avainlista, jota tarvitaan salattaessa ja tekstiä purettaessa. Näiden säilytys ja niiden kanssa toimiminen on suurin riski tässä menetelmässä. Avainten jakelu kasvaa hyvin suureksi riskiksi, jos salattavaa on paljon ja useissa pisteissä. Menetelmä käyttää jokaisen bitin salaamisessa ainoastaan yhtä avainlukutaulukon avainta. ==Lähteet== Luokka:Salakirjoitustekniikka
Matti Rauma

Matti Antero Rauma (s. 14. maaliskuuta 1982 Oulu) on suomalainen kestävyysjuoksija. Hän edustaa Turun Urheiluliittoa ja hänen valmentajanaan toimii Pekka J. Lehtinen. Kalevan kisoista Rauma saavutti pronssia 10 000 metrin juoksusta vuonna 2017. Lisäksi hän on voittanut aikuisten SM-hopeaa maratonilta vuonna 2014. Viestijuoksun SM-kilpailuissa Rauma on ollut mukana voittamassa kultaa 4 × 1 500 metrin viestijuoksusta vuonna 2017. Maastojuoksun SM-kilpailuista hän on saavuttanut pitkän matkan joukkuekilpailusta kultaa vuonna 2019 ja hopeaa vuosina 2016, 2017 ja 2018 sekä lyhyen matkan joukkuekilpailusta hopeaa vuonna 2017. Ennätyksikseen hän on juossut 1 500 metrillä ajan 4.03,80, 3 000 metrillä 8.33,89, 5 000 metrillä 14.42,26, 10 000 metrillä 30.48,67, puolimaratonilla 1.08.18 ja maratonilla 2.25.42. == Lähteet == Luokka:Suomalaiset kestävyysjuoksijat Luokka:Suomalaiset maastojuoksijat Luokka:Vuonna 1982 syntyneet Luokka:Elävät henkilöt
Cornelis Johannes van Houten

Cornelis Johannes van Houten (18. helmikuuta 1920 – 24. elokuuta 2002) oli alankomaalainen tähtitieteilijä, joka tunnetaan myös nimellä Kees van Houten. Hänen mukaansa on nimetty vuonna 1937 löydetty asteroidi 1673 van Houten. ==Ura== C. J. van Houten työskenteli suurimman osan urastaan Leidenin yliopistossa. Hän löysi tuhansia asteroideja yhdessä Tom Gehrelsin ja vaimonsa Ingrid van Houten-Groeneveldin kanssa vuosien 1960 ja 1977 välillä. He olivat tutkijoina vuonna 1960 Palomar Observatoryn ja Leiden Observatoryn yhteisessä Palomar-Leiden -hankkeessa (PLS), jonka tarkoituksena oli tutkia pikkuplaneettoja. == Julkaisuja == * * ==Lähteet== Luokka:Alankomaalaiset tähtitieteilijät Luokka:Vuonna 1920 syntyneet Luokka:Vuonna 2002 kuolleet
Cretinetti ja ahneuden palkka

Cretinetti ja ahneuden palkka (, ”Miten ahneus pilasi Cretinettin joulun”) on vuonna 1910 valmistunut italialainen mykkäelokuva. Lyhyen komedian päähenkilöä Cretinettiä esittää André Deed. ==Juoni== Cretinetti on pikkupoika, joka jouluyönä syö kaikki kuuseen ripustetut makeiset. Hän nukahtaa ja unessa joulupukki vie hänet taivaaseen. Siellä Cretinettin käytös aiheuttaa niin suurta tuhoa, että hänet lähetetään suoraan helvettiin. Aamulla Cretinetti herää vatsa kipeänä. ==Näyttelijät== ==Tuotanto== Cretinetti ja ahneuden palkka on poikkeuksellisen pitkä ja komeasti toteutettu Cretinetti-farssi. Sen sivuosissa nähdään varsin nykyaikainen Joulupukki sekä perinteistä kuvastoa edustavat Pyhä Pietari, Jumala ja Mefistofeles. Jälkimmäistä esittää näyttelijänuraansa aloitellut Emilio Ghione. Trikkikuvat tuovat mieleen Georges Mélièsin elokuvat. Myös rohkeasti käsitelty uskontoteema paljastaa André Deedin ranskalaisen alkuperän. Elokuvaa lienee esitetty aikanaan Suomessa nimellä Lehman(n)in joulu-uni. Se on nähtävissä Belgian elokuva- arkiston YouTube-kanavalla. ==Lähteet== ==Aiheesta muualla== * * Luokka:Italialaiset komediaelokuvat Luokka:Italialaiset mykkäelokuvat Luokka:Vuoden 1910 italialaiset elokuvat Luokka:Jouluelokuvat Luokka:Joulu Italiassa
Barkerintalo

Barkerintalo on Tampereen vanhin vakituisessa asuntokäytössä oleva rakennus ja kaikkiaan kolmanneksi vanhin rakennus Tampereen keskustassa Vanhan kirkon ja sen kellotapulin jälkeen. Puuvillatehtaankadun ja Näsilinnankadun kulmassa sijaitseva hirsitalo valmistui vuonna 1837. Talon piirsi Finlaysonin puuvillatehtaan rakentamista johtanut muurarimestari Erik Johan Wennerqvist. Talo on saanut nimensä britti John Barkerin mukaan. Hän tuli Tampereelle valvomaan Finlaysonin Kuusivooninkisen rakentamista mutta jäi kaupunkiin ja osti tontin silloisen kaupunkialueen äärimmäisestä luoteiskulmasta. Barker kuitenkin riitautui Finlaysonin johdon kanssa ja muutti Turkuun vuonna 1843 perustaen sinne oman puuvillatehtaan. Finlayson lunasti talon ja käytti sitä virkailijoidensa työsuhdeasuntona. Taloa laajennettiin ensin 1888 ja toisen kerran 1909. 1970-luvulla laaditun uuden asemakaavan vuoksi iso osa talon entisestä puutarhasta otettiin naapuruston uusien kerrostalojen parkkipaikoiksi mutta itse rakennus säästettiin. Siitä oli tarkoitus tulla Finlaysonin työterveyshuollon ja henkilöstöpalvelujen tila. 1980-luvulla tekstiilikauppa alkoi käydä huonosti kannattavaksi ja Finlayson supisti toimintojaan. Samassa yhteydessä yhtiö myös luopui tarpeettomaksi katsomastaan kiinteistöomaisuudesta. 1987 perustettiin Barkerintalosta, Vanhasta postitalosta ja niiden väliin jäävästä Pikkutalosta Asunto Oy Nääsvillat, joka hallinnoi talojen yhteensä 11 asuntoa. Rakennukset on suojeltu. ==Lähteet== * Tamperelainen 19.8.2017, s. 6–7. ===Viitteet=== Luokka:Tampereen suojellut rakennukset Luokka:Tampereen asuinrakennukset Luokka:Suomen 1800-luvulla rakennetut rakennukset ja rakennelmat Luokka:Finlayson (kaupunginosa)
Tatarstan Turkvision laulukilpailussa

Tatarstan on osallistunut Turkvision laulukilpailuun kahdesti, vuosina 2013 ja 2014. == Historia == === 2013 === Tatarstan osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Alinä Şäripcanova kappaleella "Üpkälämim" (Үпкәләмим). Turkvision laulukilpailun semifinaalissa Şäripcanova pääsi jatkoon ja sijoittui finaalissa neljänneksi 192 pisteellä. === 2014 === Vuonna 2014 Tatarstan osallistui jälleen Turkvision laulukilpailuun, joka järjestettiin maan pääkaupungissa Kazanissa. Edustajaksi valittiin laulaja Aydar Söläymanov kappaleella "Atlar Çaba" (Атлар Чаба). Kilpailun semifinaalissa Söläymanov sai 223 pistettä, sijoittui ensimmäiseksi, ja pääsi finaaliin. Finaalissa hän sai 201 pistettä ja sijoittui toiseksi. === 2017 === Tatarstan osallistui uudelleen vuoden 2017 kilpailuun, joka olisi järjestetty Astanassa, Kazakstanissa. Edustajaksi oli valittu Yämle Kızlar. == Kilpailijat == ;Värien selitykset Vuosi Artisti(t) Kieli Kappale Sija Pisteet Semif. Pisteet 2013 Alinä Şäripcanova Tataari ”Üpkälämim” (Үпкәләмим) 4 192 Jatkoon – 2014 Aydar Söläymanov Tataari ”Atlar Çaba” (Атлар Чаба) 2 201 1 223 2015 colspan="7" 2016 colspan="8" 2017 Yämle Kızlar colspan="7" == Lähteet == Luokka:Maat Turkvision laulukilpailussa Turkvision
Pallopoika

Pallopoika tai pallotyttö on useissa palloilulajeissa avustava henkilö, jonka tehtävä on kerätä tai palauttaa kentän ulkopuolelle tai verkkoon (esimerkiksi tenniksessä) päätyneet pallot. Pallopoika nopeuttaa peliä ja antaa pelaajille mahdollisuuden keskittyä pelaamiseen. Pallopoikia käytetään tärkeimmissä peleissä, harvoin tavallisten harrastajien välisissä otteluissa. Pallopojat ja -tytöt ovat useimmiten lajia harrastavia junioreja. Tenniksessä pallopojat sijoittuvat verkon päätyihin sivurajan taakse sekä takarajan taakse. Verkolla työskentelevät pallopojat keräävät heti verkkoon pysähtyneet pallot ja palauttavat ne kentän takaosassa oleville pallopojille. Nämä pallopojat antavat syöttäjille palloja sen mukaan kuin pelaajat niitä pyytävät. Jalkapallossa pallopoikia on kentän laidoilla. He palauttavat ulos menneen pallon heti kentälle tai palauttavat kentälle lähellä olevan varapallon. Pesäpallossa pallopojat hakevat niitä kentän rajojen ulkopuolelle läpilyönneistä tai laittomista lyönneistä menneitä palloja, joita pelaajat eivät itse hae. Kerätyt pallot päätyvät lähellä kotipesää olevalle pallopojalle, joka heittää aina uuden pallon lukkarille, kun päätuomari antaa siihen luvan. Pallopojat tai -tytöt ovat pakollisia Superpesiksessä, Ykköspesiksessä, suomensarjassa ja nuorten Superpesiksessä. Sääntöjen mukaan heidän asunsa on oltava yhtenäinen ja kypärän käyttö on pakollista. Pallopoikien vähimmäismäärä on neljä. Pesäpallon kilpailumääräykset 2016 Golfissa käsitettä pallopoika käytettiin vuoteen 2015 saakka. Vuoden 2016 pallopoika-termi muutettiin termiksi forecaddie (caddie on mailapoika). Sääntöjen mukaan forecaddien tehtävä voi olla näyttää pelaajille pallojen sijainti pelin aikana. == Lähteet == Luokka:Pallopelit Luokka:Urheilutermit
Coppa Titano

Coppa Titano on vuosittainen jalkapallokilpailu San Marinossa. Ensimmäisen kerran Coppa Titanossa kilpailtiin vuonna 1937. Menestynein seura on AC Libertas 11 mestaruudellaan. ==Lähteet== Luokka:San Marinon jalkapallocupit
Jalkapallon Aasian-mestaruuskilpailut 1960

Jalkapallon Aasian-mestaruuskilpailut pelattiin toista kertaa vuonna 1960. Mestaruuskilpailujen lopputurnaus pelattiin Etelä-Koreassa. Turnaukseen osallistui neljä maata. Ensimmäisen mestaruuden voitti Etelä-Korea. == Peliareenat== Soul Hyochang Stadium Kapasiteetti: 15 194 200px ==Sarjataulukko== \---- \---- \---- \---- \---- == Lähteet == 1960 Aasian- mestaruuskilpailut Aasian-mestaruuskilpailut 1960
Tuva Turkvision laulukilpailussa

Tuva on osallistunut Turkvision laulukilpailuun kahdesti, vuosina 2013 ja 2014. == Historia == === 2013 === Tuva osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Saylık Ommun kappaleella "Çavıdak" (Чавыдак). Turkvision laulukilpailun semifinaalissa Ommun ei päässyt jatkoon. === 2014 === Vuonna 2014 Tuva osallistui jälleen Turkvision laulukilpailuun, joka järjestettiin Kazanissa, Tatarstanissa. Edustajaksi valittiin laulaja Ayas Kuular kappaleella "Subedei" (Субедей). Kilpailun semifinaalissa Kuular sai 151 pistettä, jäi sijalle 20., eikä päässyt finaaliin. == Kilpailijat == ;Värien selitykset Vuosi Artisti(t) Kieli Kappale Sija Pisteet Semif. Pisteet 2013 Saylık Ommun Tuva ”Çavıdak” (Чавыдак) colspan="4" 2014 Ayas Kuular Tuva ”Subedei” (Субедей) colspan="2" 20 151 2015 colspan="7" 2016 colspan="8" == Lähteet == Luokka:Maat Turkvision laulukilpailussa Turkvision
Ilari Manninen

Tatu Ilari Manninen (s. 11. lokakuuta 1997 Mikkeli) on suomalainen aitajuoksija. Hän edustaa Jyväskylän Kenttäurheilijoita ja hänen valmentajanaan toimii Antti Mero jr. Manninen karsiutui 110 metrin aitajuoksun välierissä Eskilstunan alle 20-vuotiaiden EM-kilpailuissa 2015 ja alkuerissä saman ikäluokan MM-kilpailuissa Bydgoszczissa 2016. Hän karsiutui 110 metrin aitajuoksun välierissä Gävlen alle 23-vuotiaiden EM-kilpailuissa 2019. Hän karsiutui 60 metrin aitajuoksun alkuerissä Toruńin sisäratojen EM-kilpailuissa 2021, Belgradin MM-hallikilpailuissa 2022 ja Istanbulin sisäratojen EM- kilpailuissa 2023 sekä 110 metrin aitajuoksussa Münchenin EM-kilpailuissa 2022. Kalevan kisoista Manninen on saavuttanut 110 metrin aitajuoksusta hopeaa vuosina 2017, 2020 ja Kalevan kisat 2022 sekä pronssia vuosina 2018 ja 2019. Viestijuoksun SM-kilpailuissa hän on 4 × 100 metrin viestijuoksussa ollut mukana voittamassa kultaa vuonna 2018, hopeaa vuosina 2017 ja 2021 ja pronssia 2019 ja 2020 sekä 4 × 400 metrin viestijuoksussa hopeaa vuonna 2021. Sisäratojen SM-kilpailuista Manninen on saavuttanut 60 metrin aitajuoksusta hopeaa vuosina 2017, 2019, 2020, 2021, 2022 ja 2023 ja 300 metrin aitajuoksusta hopeaa 2015 sekä saavuttanut viestijoukkueissa kultaa 2017 (4 × 200 m), 2021 (4 × 200 m), 2022 (4 × 337 m) ja 2023 (4 × 200 m), hopeaa 2019 (4 × 337 m) ja pronssia vuosina 2015, 2016 (4 × 300 m) ja 2018 (4 × 200 m). Ennätyksikseen Manninen on juossut 60 metrillä 6,94, 100 metrillä 10,79, 200 metrillä 21,69, 400 metrillä 50,78, 60 metrin aidoissa 7,68 ja 110 metrin aidoissa 13,79. == Lähteet == Luokka:Suomalaiset pika-aitajuoksijat Luokka:Vuonna 1997 syntyneet Luokka:Elävät henkilöt
Viktor Kantele

Viktor Mikko Mikael Kantele (s. 11. tammikuuta 1997 Kotka) on suomalainen aitajuoksija. Hän edustaa Porvoon Akillesta ja hänen valmentajanaan toimii Lars Fagerholm. Kalevan kisoista Kantele on saavuttanut hopeaa 110 metrin aitajuoksusta vuonna 2018 ja pronssia vuonna 2017. Sisäratojen SM-kilpailuissa Kantele voitti pronssia 60 metrin aidoissa vuosina 2018 ja 2020. Viestijuoksun SM-kilpailuissa hän on ollut mukana voittamassa kultaa 4 x 100 metrin viestijuoksusta vuosina 2016, 2017 ja 2021. Kantele eteni 110 metrin aitajuoksussa välieriin Eskilstunan alle 20-vuotiaiden EM-kilpailuissa 2015. Hänet hylättiin saman matkan alkueräjuoksussa Bydgoszczin alle 23-vuotiaiden EM-kilpailuissa 2017. Ennätyksikseen Kantele on juossut 60 metrillä 6,95 (hallissa), 100 metrillä 10,86, 200 metrillä 22,54, 400 metrillä 50,15 (hallissa), 60 metrin aidoissa 7,98 ja 110 metrin aidoissa 14,16. == Lähteet == Luokka:Suomalaiset pika-aitajuoksijat Luokka:Vuonna 1997 syntyneet Luokka:Elävät henkilöt
Kelmunahkajäkälä

Kelmunahkajäkälä (Peltigera membranacea) on nahkajäkälien sukuun kuuluva jäkälä. Sen yläpinta on vaaleanharmaa tai hieman rusehtava ja huopakarvainen. Alapinta on vaalea ja suonet ovat vaaleita tai tummenevia. Liuskat ovat noin 1–2 senttimetriä leveitä. Kasvustot ovat yleensä noin 15–20 senttimetriä halkaisijaltaan, mutta ne voivat olla myös laajempia. Jäkälä kasvaa Etelä- ja Keski-Suomessa varjoisten kallioseinämien sammalilla, lehtipuiden tyvillä ja joskus myös ravinteikkaalla kivennäismaalla. Kelmunahkajäkälässä ei esiinny jäkäläaineita eli sekundaarisiä aineenvaihduntatuotteita. Kelmunahkajäkälä on luokteltu Suomessa silmälläpidettäväksi lajiksi. == Lähteet == == Aiheesta muualla == * Laji.fi: Kelmunahkajäkälä (Peltigera membranacea) * Luopioisten kasvisto: Kelmunahkajäkälä (Peltigera membranaceae) * UniProt: Taxonomy - Peltigera membranacea * Global Biodiversity Information Facility (GBIF): Peltigera membranacea * Consortium of Lichen Herbaria: Peltigera membranacea * Italic 7.0, The Information System on Italian Lichens: Peltigera membranacea * PheroBase: Semiochemicals of Peltigera membranacea, the Green dog lichen Luokka:Nahkajäkälät
Alana de la Garza

Alana de la Garza (s. 18. kesäkuuta 1976 Columbus, Ohio, Yhdysvallat) on yhdysvaltalainen näyttelijä, joka tunnetaan ehkä parhaiten apulaispiirisyyttäjä Connie Rubirosan roolistaan TV-sarjassa Kova laki. De la Garza näytteli sarjassa kaikkiaan 85 jaksossa vuosina 2006–2010. Tätä ennen hänellä oli ollut vakituisia sivurooleja TV-sarjoissa All My Children ja The Mountain. Jätettyään alkuperäisen Kova laki -sarjan de la Garza esiintyi kahdeksan jakson verran spin-off-sarjassa Kova laki: Los Angeles. Samanaikaisesi näiden kanssa hänellä oli rooli myös TV-sarjassa C.S.I. Miami. 2013 hänellä oli naispääosa rooli 13-osaisessa TV-sarjassa Do No Harm ja tämän jälkeen ABC:n 22-osaisessa TV-sarjassa Forever. Vuosina 2016 ja 2017 de la Garza on esiintynyt TV-sarjassa Criminal Minds: Beyond Borders. Ainoan merkittävän elokuvaroolinsa hän on tehnyt joulukuussa 2006 julkaistussa elokuvassa Mr. Fix It. Elokuva julkaistiin myös Yhdysvalloissa suoraan DVD:nä ilman teatterilevitystä. ==Lähteet== Luokka:Yhdysvaltalaiset televisionäyttelijät Luokka:Vuonna 1976 syntyneet Luokka:Elävät henkilöt
Valtteri Toimela

Valtteri Toimela (s. 16. heinäkuuta 1995) on suomalainen aitajuoksija. Hän edustaa Tampereen Pyrintöä ja hänen valmentajanaan toimii Marjukka Suihko. Kalevan kisoista Toimela on saavuttanut pronssia 400 metrin aitajuoksusta vuonna 2017. Sisäratojen SM-kilpailuista hän on saavuttanut kaksi pronssia 300 metrin aidoista vuosina 2015 ja 2016 sekä ollut mukana voittamassa 4 x 300 metrin viestistä kultaa vuonna 2015 ja pronssia vuonna 2012 sekä 4 × 200 metrin viestistä hopeaa 2018. Ennätyksikseen Toimela on juossut 60 metrillä 7,50 (hallissa), 100 metrillä 11,48, 200 metrillä 22,77, 400 metrillä 49,57 ja 400 metrin aidoissa 52,47. == Lähteet == Luokka:Suomalaiset 400 metrin aitajuoksijat Luokka:Vuonna 1995 syntyneet Luokka:Elävät henkilöt
Turkki Turkvision laulukilpailussa

Turkki on osallistunut Turkvision laulukilpailuun kolme kertaa, vuonna 2013, 2014 ja 2015. == Historia == === 2013 === Turkki osallistui kaikkien aikojen ensimmäiseen Turkvision laulukilpailuun maan kaupungissa Eskişehirissä vuonna 2013. Edustajaksi valittiin bändi nimeltä Manerva kappaleella "Sen, Ben, Biz". Turkvision laulukilpailun semifinaalissa Manerva pääsi jatkoon ja sijoittui finaalissa kuudenneksi 187 pisteellä. === 2014 === 20\. heinäkuuta 2014 ilmoitettiin että Turkki osallistuisi myös vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin laulaja Funda Kiliç kappaleella "Hoppa". Kilpailun semifinaalissa Kiliç sai 199 pistettä, sijoittui toiseksi ja pääsi finaaliin. Finaalissa hän sai 128 pistettä ja sijoittui viimeiseksi. === 2015 === Turkki osallistui myös vuoden 2015 kilpailuun, joka järjestettiin Istanbulissa. Edustajaksi valittiin Görkem Durmaz kappaleella "Hirçin sular". Finaalissa Durmaz sai 175 pistettä ja sijoittui kolmanneksi. == Kilpailijat == ;Värien selitykset Vuosi Artisti(t) Kieli Kappale Sija Pisteet Semif. Pisteet 2013 Manerva Turkki ”Sen, Ben, Biz” 6 187 Jatkoon – 2014 Funda Kiliç Turkki, englanti ”Hoppa” 15 128 2 199 2015 Görkem Durmaz Turkki "Hirçin sular" 3 175 colspan="2" 2016 colspan="8" == Lähteet == Luokka:Maat Turkvision laulukilpailussa
Viivi Avikainen

Viivi Maria Kristiina Avikainen (s. 7. syyskuuta 1987 Juva) on suomalainen uransa päättänyt aitajuoksija ja moniottelija. Hän on edustanut Juvan Urheilijoita (vuoteen 2010 ja uudestaan vuodesta 2023), Mikkelin Kilpa- Veikkoja (2011–2015), Lahden Ahkeraa (2016–2019) ja Viipurin Urheilijoita (2020–2022). Kalevan kisoista Avikainen on saavuttanut pronssia 100 metrin aitajuoksusta vuonna 2017. Sisäratojen SM-kilpailuista hän on saavuttanut viisiottelusta hopeaa vuonna 2010 sekä pronssia vuosina 2013 ja 2015. Suomi−Ruotsi-maaottelussa hän voitti 100 metrin aitajuoksun 2017. Ennätyksikseen Avikainen on juossut 60 metrillä 7,85 (hallissa), 100 metrillä 12,39, 200 metrillä 26,38, 400 metrillä 64,85 (hallissa), 60 metrin aidoissa 8,32 (hallissa) ja 100 metrin aidoissa 13,32. Seitsenottelussa hänen ennätyksensä on 4795 pistettä ja viisiottelussa hallissa 3722 pistettä. Avikainen päätti aktiiviuransa Lahden Kalevan kisoihin heinäkuussa 2023. == Lähteet == Luokka:Suomalaiset pika-aitajuoksijat Luokka:Suomalaiset yleisurheilun moniottelijat Luokka:Vuonna 1987 syntyneet Luokka:Elävät henkilöt
Vasas SC

Vasas Sport Clubja eli Vas-és Fémmunkások Sport Clubja on unkarilainen urheiluseura Budapestin kaupungista. Seuralla on toimintaa monissa lajeissa, kuten jalkapallossa, koripallossa, käsipallossa ja miekkailussa. Seuran jalkapallojaosto pelaa Unkarin korkeimmalla sarjatasolla OTP Bank Ligassa, jonka mestaruuden seura on voittanut kuudesti. Tämä on tapahtunut kausina 1957, 1961, 1962, 1965, 1966 ja 1977. ==Lähteet== Luokka:Unkarilaiset urheiluseurat Luokka:Unkarilaiset jalkapalloseurat Luokka:Budapestin urheilu
Aegukga

Aegukga voi tarkoittaa seuraavia: *Aegukga, Korean tasavallan eli Etelä-Korean kansallislaulu *Aegukga, Korean demokraattisen kansantasavallan eli Pohjois- Korean kansallislaulu *Daehan jeguk Aegukga, Korean keisarikunnan kansallislaulu 1900-luvun alussa
Ukraina Turkvision laulukilpailussa

Ukraina on osallistunut Turkvision laulukilpailuun kolme kertaa, vuonna 2013, 2014 ja 2015. == Historia == === 2013 === Ukraina osallistui kaikkien aikojen ensimmäiseen Turkvision laulukilpailuun Turkin Eskişehirissä vuonna 2013. Edustajaksi valittiin laulaja Fazile Ìbraimova kappaleella "Elmalim" (Элмалым). Turkvision laulukilpailun semifinaalissa Ìbraimova pääsi jatkoon ja sijoittui finaalissa kolmanneksi 200 pisteellä. === 2014 === Ukraina osallistui uudestaan vuoden 2014 kilpailuun, joka järjestettiin Kazanissa, Tatarstanissa. Edustajaksi valittiin laulaja Natali Deniz kappaleella "Sän benim". Kilpailun semifinaalissa Deniz sai 148 pistettä, jäi sijalle 23 eikä päässyt finaaliin. === 2015 === Ukraina osallistui myös vuoden 2015 kilpailuun, joka järjestettiin Turkin Istanbulissa. Edustajaksi valittiin Anna Mitioglo kappaleella "Baaşla bana". Finaalissa Mitioglo sai 148 pistettä ja sijoittui kolmanneksitoista. === 2017 === Ukraina osallistui uudelleen vuoden 2017 kilpailuun, joka olisi järjestetty Astanassa, Kazakstanissa. Edustajaksi oli valittu Natalia Papazoglou kappaleella "Tikenli Yol". == Kilpailijat == ;Värien selitykset Vuosi Artisti(t) Kieli Kappale Sija Pisteet Semif. Pisteet 2013 Fazile Ìbraimova Krimintataari ”Elmalim” (Элмалым) 3 200 Jatkoon – 2014 Natali Deniz Gagauzi ”Sän benim” colspan="2" 23 148 2015 Anna Mitioglo Gagauzi "Baaşla bana" 13 148 colspan="2" 2016 Natalia Papazoglou Gagauzi "Tikenli yol" colspan="4" 2017 Natalia Papazoglou Gagauzi "Tikenli yol" colspan="4" == Lähteet == Luokka:Maat Turkvision laulukilpailussa Turkvision
Kansojen liiga 2018–2019

Kansojen liiga 2018–2019 on kansainvälisen jalkapalloturnauksen Kansojen liigan ensimmäinen kausi. Kansojen liigaan osallistuu 55 UEFA:n jäsenmaiden maajoukkuetta. Turnauksesta neljä joukkuetta etenee jalkapallon Euroopan- mestaruuskilpailuihin 2020. Kansojen liigan lohkovaihe pelataan syyskuusta marraskuuhun 2018 ja lohkovoittajien turnaus kesäkuussa 2019. Turnauksessa kultaa voitti Portugali, hopeaa Alankomaat ja pronssia Englanti. ==Joukkueet== Kaikki 55 UEFA:n jäsenmaata voivat osallistua Nations Leagueen. Joukkueet jaetaan neljään ”liigaan” (12 joukkuetta Liiga A:ssa, 12 joukkuetta Liiga B:ssä, 15 joukkuetta Liiga C:ssä ja 16 joukkuetta Liiga D:ssä) maapisterankingin mukaan. {| class="wikitable" Joukkue 40,747 1 38,655 2 38,123 3 37,311 4 36,617 5 36,231 6 34,986 7 34,426 8 32,982 9 31,155 10 31,139 11 29,866 12 ==Liiga A== ===Lohko 1=== ===Lohko 2=== ===Lohko 3=== ===Lohko 4=== ===Lohkovoittajien turnaus=== ====Välierät==== ====Pronssiottelu==== ====Loppuottelu==== ==Liiga B== ===Lohko 1=== ===Lohko 2=== ===Lohko 3=== ===Lohko 4=== ==Liiga C== ===Lohko 1=== ===Lohko 2=== ===Lohko 3=== ===Lohko 4=== ===Kolmanneksi sijoittuneiden vertailu=== ==Liiga D== ===Lohko 1=== ===Lohko 2=== ===Lohko 3=== ===Lohko 4=== ==Parhaat maalintekijät== {| class="wikitable" style="text-align:center;" Sija Pelaaja Maalit 1 Haris Seferović 5 2 Romelu Lukaku 4 3 André Silva 3 Sergio Ramos 5 12 pelaajaa 2 ==Sijoitukset== Kansojen liigan sijoitusta käytetään Euroopan- mestaruuskilpailujen 2020 karsintojen lohkovaiheen sijoittelun arvonnassa. Liiga A Liiga B Liiga C Liiga D ==Pudotuspelit== Joukkueet, jotka eivät selviydy EM-kilpailujen karsintojen lohkovaiheesta, voivat yhä edetä lopputurnaukseen pudotuspelien kautta. Jokaisesta liigasta neljä, jotka eivät ole vielä edenneet EM-lopputurnaukseen pelaavat oman liigansa pudotuspeleissä maaliskuussa 2020. ==Lähteet== * Virallinen sivusto (UEFA.com) ===Viitteet=== *
Kuntohoitaja

Kuntohoitaja on terveydenhuolto-oppilaitoksesta valmistunut fysioterapian ammattilainen. Kuntohoitajat työskentelevät yhdessä fysioterapeutin kanssa tai itsenäisenä ammatinharjoittajana, kuten hierojana. Terveydenhuollon koulutuksen muuttuessa kuntohoitajakoulutus lopetettiin, ja nykyään kuntoutuksen lähihoitaja on lähinnä oleva vastaava koulutus. Kuntohoitaja- ammattinimike ei ole nimikesuojattu. Luokka:Terveydenhuollon ammatit
Tulia tasangolla

Tulia tasangolla (Nobi) on Shōhei Ōokan romaani vuodelta 1950. Kyllikki Härkäpään saksan kielestä suomentaman teoksen on julkaissut Weilin & Göös vuonna 1964. Monille kielille käännetty teos on Ōokan tuotannosta tunnetuin, ja sen katsotaan kuuluvan sotakirjallisuuden parhaimmistoon. Sen pohjalta on tehty kaksi elokuvaa, Tulia tasangolla (1959) Viitattu 22.8.2017 ja Nobi (2014)Venice Film Review: ‘Fires on the Plain’,Variety 2.9.2014, viitattu 22.8.2017. Kirja kertoo sairaasta japanilaisesta sotilaasta Tamurasta, joka kulkee sodan jälkeen Filippiinien viidakossa ja menettää lopulta mielenterveytensä, mutta hän pelastuu kristillisen uskonsa avulla. ==Lähteet== ==Aiheesta muualla== * Tulia tasangolla, Kirjasampo.fi * Memory, Guilt, Mourning and Responsibility: A Writer's Pilgrimage, h-net.org Luokka:Japanilaiset romaanit Luokka:Vuoden 1951 kirjat Luokka:Romaanit toisesta maailmansodasta
Gilgit

Gilgit () on kaupunki Pakistanin koillisosassa. Se on Gilgit-Baltistanin alueen pääkaupunki. Vuonna 1998 kaupungissa asui 56 701 henkilöä. ==Maantiede== Gilgit sijaitsee Gilgitjoen oikealla rannallanoin 1 500 metrin korkeudelle merenpinnasta. Kaupunki sijaitsee maantieteellisesti tärkeällä paikalla ja on portti Karakorumin ja Himalajan vuoristoille. ==Historia== Gilgitin vanha nimi on Sargin ja se sai nykyisen muotonsa Gilgit tuntemattomasta syystä. Paikan tunsivat esimerkiksi kiinalaiset matkaajat Faxian ja Xuanzang, sekä muslimitaustainen oppinut al-Biruni, joka kirjoitti alueen hallitsijan olevan nimeltään Bhatta-Shah. Gilgitin varhainen historia tunnetaan kuitenkin pääosin vain legendoista. Arabit valtasivat Gilgitin sitä hallinneilta kiinalaisilta vuonna 751 ja 1100-luvulla alueen valloitti puolestaan turkkilaistaustainen Trakane-suvun Šamšir, joka kukisti Gilgitin buddhalaisen hallitsija Šri Budatin. Tarinan mukaan Šamširin valtakaudella alueelle kuusi suufilaistapyhimystä, jotka käännyttivät paikalliset islamin uskoon. Myöhemmin hallinnut Tara Khan (1290–1335) pyrki vakiinnuttamaan ismalilismin alueelle, mutta hänen seuraajansa Mirza Khan (1565-1600) kääntyi 12-šiialaisuuteen, joka on edelleen alueen valtausko. Trakane-dynastian valta päättyi vuonna 1822, jonka jälkeen Gilgitiä hallitsivat Punialin, Nagarin ja Yasinin päälliköt. Nagarin Karim Khan valtasi Gilgitin Yasinin hallitsija Gawhar Amanilta vuonna 1842. Karim Khan sai apua sikheiltä ja hänestä tuli Sikhivaltion vasalli. Brittien liittäessä Kashmirin Gulab Singhin hallitsemaan ruhtinaskuntaan he pitivät Gilgitiä tämän valtion osana. Britit valtasivat sen kuitenkin vasta vuonna 1889, kun Venäjän keisarikuntaa alettiin pitää uhkana Intialle. Gilgit asetettiin suoran brittiläisvallan alle, mutta hieman ennen Intian itsenäistymistä elokuussa 1947 se alistettiin Jammu ja Kashmirin hallitsijalle. Saman vuoden marraskuussa paikalliset pidättivät alueen kuvernöörin ja julistivat Gilgitin liittyvät Pakistaniin, joka on hallinnut aluetta siitä lähtien. Sittemmin kiinalaiset rakennuttivat Gilgitin Rawalpindiin ja Sinkiangiin liittävän tien, mikä on lisännyt kaupungin strategista merkitystä. Kaupunki on kärsinyt myös sunnien ja šiialaisten välisestä väkivallasta. ==Väestö== Vuoden 1998 väestönlaskennan mukaan Gilgitissä asui yhteensä 56 701 asukasta. Paikalliset asukkaat ovat šinan kieltä puhuvia šinoja ja alueen väestö on enimmäkseen Pakistanin enemmistöstä poiketen 12-šiialaisia. Kaupungissa asuu myös muutamia tuhansia Kiinasta Gilgitiin muuttaneita uiguureja. ==Lähteet== == Aiheesta muualla == Luokka:Pakistanin kaupungit Luokka:Gilgit-Baltistan
Kolonos (demos)

Kolonos (, ) oli antiikin aikainen Aigeis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen asty-trittykseen eli kaupunkialueen demoksiin. Kolonos sijaitsi lähellä Akatemiaa ja Kefissos- jokea noin kymmenen stadioninmitan päässä Dipylon-portilta luoteeseen. Sen nimi on peräisin alueen Kolonos Hippeioksen kukkulasta. Demoksesta on perinyt nimensä Ateenan nykyinen Kolonóksen kaupunginosa, joka sijaitsee samalla alueella. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli kaksi edustajaa Ateenan bulessa eli neuvostossa. Kolonoksessa oli Poseidonille omistettu temppeli, Eumenidien, Theseuksen ja Oidipuksen pyhäköt sekä Athenen, Demeterin, Zeuksen ja Prometheuksen alttarit. Tragediakirjailija Sofokles oli kotoisin Kolonoksesta, ja sinne sijoittui tämän näytelmä Oidipus Kolonoksessa. Demoksen kansalaisesta käytettiin demonyymejä ek Kolōnū (), Kolōnēthen () tai Kolōneus (). == Lähteet == Luokka:Antiikin Attikan demokset
Pallene (demos)

Pallene () oli antiikin aikainen Antiokhis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios- trittykseen eli Attikan sisämaa-alueen demoksiin. Pallene sijaitsi lähellä Gargettoksen ja Hagnuksen demoksia, Ateenasta Marathoniin johtaneen tien varrella. Näin se on sijainnut Ateenan koillispuolella Hymettos-vuoren (nyk. Ymittós) pohjoispään ja Pentelikon-vuoren (nyk. Pentéli) välisellä alueella lähempänä ensin mainittua, suunnilleen nykyisten Agía Paraskevín Stavróksen sekä Gérakaksen alueella. Hieman idempänä sijaitsee demoksesta nimensä ottanut nykyinen Pallínin kaupunki. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kuusi tai seitsemän edustajaa Ateenan bulessa eli neuvostossa. Fyleissä ja demoksissa tapahtuneiden muutosten seurauksena demoksella oli hellenistisellä kaudella yhdeksän bule-edustajaa. Demoksen kansalaisesta käytettiin demonyymiä Pallēneus (). Pallene esiintyy usein antiikin lähteissä ja piirtokirjoituksissa. Strategisen sijaintinsa vuoksi demoksen alue oli usein taistelupaikkana. Tämä esiintyy jo myyteissä, jossa Eurystheus taisteli paikalla herakleideja ja Theseus pallantideja vastaan. Historiallisesti Peisistratos voitti paikalla alkmaionidit. Pallene oli riidoissa Hagnuksen kanssa, minkä seurauksena nämä kaksi demosta olivat kieltäneet avioliitot toistensa välillä. Pallenessa oli Athene Pallenikselle omistettu temppeli. Sen perustukset on löydetty.Arkeologisen kohteen sijainti: Nykyisin oletetaan, että kyseessä on sama temppeli, joka siirrettiin noin vuonna 2 jaa. Areen temppeliksi Ateenan Agoralle. == Lähteet == Luokka:Antiikin Attikan demokset Luokka:Paianía Luokka:Pallíni
Pallene

Pallene () voi viitata seuraaviin: * Pallene, useita hahmoja kreikkalaisessa mytologiassa * Pallene, Antiokhis-fyleen kuulunut antiikin Attikan demos ** Pallíni, kaupunki ja kunta Itä-Attikan alueyksikössä Attikan alueella Kreikassa ** Pallínin asema, Ateenan metron ja paikallisjunien asema * Pallene (nyk. Pallíni tai Kassándra), niemi Athoksen niemimaalla Kreikassa * Pallene, Saturnuksen kuu
Vuorinahkajäkälä

Vuorinahkajäkälä (Peltigera monticola) on nahkajäkälälien sukuun kuuluva jäkälä. Sen yläpinta on siniharmaa tai rusehtava, joskus reunoilta härmäinen. Alapinta on reunoilta vaalea ja suonet epämääräisiä. Liuskat ovat noin 5 millimetriä leveitä. Kasvaa kivisillä ja kallioisilla kedoilla, paljaalla maalla tai sammalikossa, mieluiten ravinteisilla tai kalkkiperäisillä alustoilla. Vuorinahkajäkälässä ei esiinny jäkäläaineita eli sekundaarisiä aineenvaihduntatuotteita. == Lähteet == == Aiheesta muualla == * Laji.fi: Vuorinahkajäkälä (Peltigera monticola) * UniProt: Taxonomy - Peltigera monticola * Global Biodiversity Information Facility (GBIF): Peltigera monticola * Consortium of Lichen Herbaria: Peltigera monticola * Italic 7.0, The Information System on Italian Lichens: Peltigera monticola Luokka:Nahkajäkälät
Metsänahkajäkälä

Metsänahkajäkälä (Peltigera neopolydactyla) on nahkajäkälien sukuun kuuluva jäkälä. Sen yläpinta on kuivana siniharmaa tai ruskeanvihreä, kosteana tumman siniharmaa. Alapinnan suonitus on reunoilta vaalea, keskeltä tummempi. Liuskat ovat noin 2–4 senttimetriä leveitä, tasaisia tai aaltoilevia. Se kasvaa kangasmetsien sammalikoissa, kallionseinämillä, vanhojen puiden tyvillä ja kivillä. Metsänahkajäkälän jäkäläaineena eli sekundaarisena aineenvaihduntatuotteena esiintyy tenuioriinia (C26H24O10), metyyligyroforaattia (C25H22O10), gyroforahappoa (C24H20O10) ja triterpenoideja, kuten zeoriinia (C30H52O2). == Lähteet == == Aiheesta muualla == * Laji.fi: Metsänahkajäkälä (Peltigera neopolydactyla) * UniProt: Taxonomy - Peltigera neopolydactyla * Global Biodiversity Information Facility (GBIF): Peltigera neopolydactyla * Consortium of Lichen Herbaria: Peltigera neopolydactyla * Italic 7.0, The Information System on Italian Lichens: Peltigera neopolydactyla * PheroBase: Semiochemicals of Peltigera neopolydactyla Luokka:Nahkajäkälät
Tuomo Jääskeläinen

Tuomo Jääskeläinen (s. 21. lokakuuta 1976 Helsinki) on suomalainen entinen jääkiekkohyökkääjä. Hän pelasi urallaan SM-liigassa yhteensä 228 runkosarjaottelua tehopistein 24+26=50 ja keräten 150 jäähyminuuttia sekä yhdeksän playoff-ottelua tehden kolme maalia ja keräten 29 jäähyminuuttia. Jääskeläinen tunnettiin pitkäaikaisimmassa joukkueessaan JYPissä pelatessaan lähinnä alempien ketjujen "raatajana" sekä alivoimapelaajana. Hänet tunnettiin myös varsin hyvänä vastustajien ärsyttäjänä. ==Ura== Jääskeläinen oli kaudella 1995–1996 Jokereiden A-nuorten paras pistemies ja maalintekijä tehoilla 20+16=36, joilla hän jakoi koko A-nuorten SM-liigan maalipörssin toisen sijan kolmen muun pelaajan kanssa edellään vain Kiekko-Espoon Kimmo Kuhta sekä pistepörssin neljännen sijan Lukon Petri Pakaslahden ja JYPin Juhani Tuomen kanssa. Jääskeläinen voitti kauden päätteeksi A-nuorten Suomenmestaruuden. Kaudella 1996–1997 hän voitti Jokereiden sisäisen piste-, maali- ja syöttöpörssin tehoilla 22+22=44, joilla Jääskeläinen sijoittui A-nuorten SM- liigan maalipörssissä toiseksi edellään vain HPK:n Toni Saarinen sekä pistepörssissä kolmanneksi. Hän debytoi samalla kaudella myös seuran SM- liigajoukkueessa, jossa Jääskeläinen pelasi seitsemän runkosarja- ja yhden EHL-ottelun ilman tehopisteitä. Vuosina 1997–1999 Jääskeläinen kävi Yhdysvalloissa Mainen yliopistoa. Kaudeksi 1999–2000 hän siirtyi I-divisioonajoukkue Diskokseen. Jääskeläinen oli joukkueen paras maalintekijä sekä toiseksi paras pistemies Teemu Kohvakan kanssa tehoilla 21+20=41. Pudotuspeleissä hän oli Diskoksen paras syöttäjä Pasi Sinikunnaksen kanssa viidellä syöttöpisteellään. Jääskeläinen eteni joukkueen kanssa aina SM- liigakarsintoihin saakka, mutta ensimmäisen ottelusarjan vei kuitenkin Pelicans otteluvoitoin 3–0. Hänet valittiin kauden päätteeksi I-divisioonan vuoden tulokkaaksi. Kaudeksi 2000–2001 Jääskeläinen siirtyi SM-liigajoukkue JYPiin. Hänen varsinainen tulokaskautensa toi 54 runkosarjaottelussa tehot 6+7=13. Kaudella 2002–2003 Jääskeläinen nousi joukkueen varakapteeniksi. Hän teki SM-liigan yhden kauden piste-ennätyksensä tehoilla 8+7=15. Neljän JYPissä vietetyn vuoden jälkeen Jääskeläinen siirtyi kaudeksi 2004–2005 Mestis-joukkue Kiekko-Vantaan riveihin. Hän oli joukkueen paras maalintekijä 16 osumallaan. Jääskeläisen pelaajaura päättyi kevääseen 2005. ==Tilastot== 1996–1997 Jokerit SM-liiga 7 0 0 0 0 – – – – – 1997–1998 Univ. of Maine NCAA 31 7 5 12 35 – – – – – 1998–1999 Univ. of Maine NCAA 25 1 5 6 14 – – – – – 1999–2000 Diskos I-divisioona 47 21 20 41 98 5 1 5 6 8 2000–2001 JYP SM-liiga 54 6 7 13 40 – – – – – 2001–2002 JYP SM-liiga 55 5 8 13 36 – – – – – 2002–2003 JYP SM-liiga 56 8 7 15 40 7 3 0 3 29 2003–2004 JYP SM-liiga 56 5 4 9 34 2 0 0 0 0 2004–2005 Kiekko-Vantaa Mestis 42 16 8 24 86 3 0 1 1 8 5 kautta yhteensä SM-liiga 228 24 26 50 150 9 3 0 3 29 == Lähteet == * * ===Viitteet=== Luokka:Suomalaiset jääkiekkoilijat Luokka:Vuonna 1976 syntyneet Luokka:Elävät henkilöt
HMCS Beacon Hill

HMCS Beacon Hill (viirinumerot K407 ja FFE 303) oli Kanadan laivaston vuonna 1944 palvelukseenotettu River-luokan fregatti toisessa maailmansodassa. Alus luokiteltiin 1. kesäkuuta 1954 uudelleen muutostöiden jälkeen Prestonian- luokan fregatiksi, jolloin sen viirinumeroksi tuli 21. joulukuuta 1957 palvelukseen otettaessa FFE 303. Se palveli Kanadan laivastossa aina 15. syyskuuta 1967 saakka. Alus on ollut ainoa näin nimetty Kanadan laivastossaFreeman, David J. s. 196. == Palvelus == Alus tilattiin lokakuussa 1941 Esquimaltista Canadian Yarrows Limitediltä ja sen köli laskettiin 16. heinäkuuta 1943. Alus laskettiin vesille vielä samana vuoden lopulla 6. marraskuuta ja se otettiin palvelukseen 16. toukokuuta 1944.Friedman, Norman s. 334uboat.net == Kanadan laivasto == HMCS Beacon Hill liitettiin syyskuussa 1944 Londonderryyn sijoitettuun 26. saattajaryhmään, ja se palveli Euroopan sotatoimien päättymiseen saakka Londonderryn, Plymouthin ja Portsmouthin edustalla. Toukokuun 1945 lopulla alus palasi Kanadaan. Alus poistettiin palveluksesta Esquimaltissa 15. syyskuuta ja se sijoitettuna reserviin.Macpherson, Ken s. 16 Alus palautettiin palvelukseen 16. kesäkuuta 1949 kadettien koululaivana. Alus muutettiin Prestonian-luokan saattuefregatiksi 1954-1957 ja se palautettiin muutostöiden päätyttyä palvelukseen 21. joulukuuta 1957 NATO runkonumerolla FFE 303. Alus poistettiin palveluksesta 15. syyskuuta 1967 ja se myytiin 1968 romutettavaksi Sakaihin Japaniin. === Aluksen päälliköt === Aluksen päällikköinä palvelivat: *Edward Theodore Simmons 16. huhtikuuta 1944 - 5. maaliskuuta 1945 *Robert Marriott Aubrey 5. maaliskuuta - elokuu 1945 *Edward Theodore Simmons elokuu - 12. elokuuta 1945 ==Lähteet== * * * * ===Viitteet=== == Aiheesta muualla == * Luokka:Kanadan laivaston River-luokan fregatit Luokka:Kanadalaiset toisen maailmansodan fregatit Luokka:Prestonian-luokan fregatit
Aigilia

Aigilia () eli Aigilos () () oli antiikin aikainen alun perin Antiokhis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia-trittykseen eli Attikan rannikkoalueiden demoksiin. Aigilia sijaitsi Attikan lounaisrannikolla Thorain ja Anaflystoksen demosten välisellä alueella. Sijaintipaikkana pidedään nykyistä Lagonísia tai sen lähistöä Kalývia Thorikoússa. Alue tunnettiin antiikin aikana viikunoistaan. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Antiokhis ja sillä oli alun perin 6 edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 224/223 eaa. Ptolemais-fyleen. Muutosten seurauksena demoksella oli bule-edustajia hellenistisellä kaudella 7. Demoksen kansalaisesta käytettiin demonyymiä Aigilieus (). Aigiliassa tiedetään olleen teatteri. == Lähteet == Luokka:Antiikin Attikan demokset Luokka:Saronikós
Aiksone

Aiksone (, ) oli antiikin aikainen Kekropis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia- trittykseen eli Attikan rannikkoalueiden demoksiin. Aiksone sijaitsi Attikan etelärannikolla Halimuksen ja Halai Aiksonideen demosten välisellä alueella. Demos on paikannettu nykyisen Glyfádan kaupungin alueelle, joka on Ateenan eteläisiä esikaupunkeja. Se käsitti suurin piirtein alueen Pyrnárin kaupunginosasta Leofóros Dimárchou Ángelou Metaxá -valtakadulle. Demoksen keskuksen katsotaan olleen Pyhän Nikolaoksen (Ágios Nikólaos) kirkon tienoilla länteen Leofóros Vouliagménis -valtakadusta. Glyfádan rannan niemi tunnetaan nykyisin Aixonín niemenä. Demoksesta on saanut nimensä myös läheinen Glyfádan kaupunginosa Aixoní. Löydösten perusteella Aiksone on ollut asutettu helladiselta kaudelta lähtien. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli alun perin kahdeksan edustajaa Ateenan bulessa eli neuvostossa. Hellenistisellä kaudella fyleissä ja demoksissa tapahtuneiden muutosten seurauksena demoksella oli myöhemmin 12 bule-edustajaa. Aiksonessa oli satama, ja se on ollut hyvää maanviljelysaluetta. Suolaa tuotettiin suolajärven avulla. Demos tunnettiin antiikin aikana myös kalastuksesta. Mahdollisesti maanviljelyksen ansiosta Aiksone oli varsin suurikokoinen demos, ja sen väkiluvuksi on arvioitu suurimmillaan noin – henkeä. Demoksen kansalaisesta käytettiin demonyymiä Aiksōneus (). Aiksonen alueelta on löydetty mykeneläisaikaisia ja geometrisen kauden hautoja. Antiikin aikaisesta kaupungista on kaivettu esiin muun muassa teatteri. == Lähteet == == Aiheesta muualla == Luokka:Antiikin Attikan demokset Luokka:Glyfáda
Aithalidai

Aithalidai (, ) oli antiikin aikainen alun perin Leontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen mesogeios-trittykseen eli Attikan sisämaa-alueen demoksiin. Aithalidai sijaitsi lähellä Eupyridain, Kropidain ja Pelekeen demoksia. Sijaintipaikan oletetaan olleen etelään nykyisestä Tatóista. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Leontis ja sillä oli kaksi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Antigonis-fyleen ja fylen lakkauttamisen jälkeen vuodesta 201/200 eaa. jälleen Leontis-fyleen. Demoksen kansalaisesta käytettiin demonyymiä Aithalidēs (). == Lähteet == Luokka:Antiikin Attikan demokset
Akherdus

Akherdus ( tai Akherdous, ) eli Akhradus (, Akhradūs tai Akhradous) oli antiikin aikainen Hippothontis-fyleen kuulunut Attikan eli Ateenan kaupunkivaltion muodostaneen alueen demos. Se kuului fylen paralia-trittykseen eli Attikan rannikkoalueiden demoksiin. Akherduksen sijaintipaikkaa ei tunneta, koska sitä ei kuvata antiikin säilyneessä kirjallisuudessa, eikä siitä ole tehty arkeologisia löytöjä. Demos perustettiin Kleistheneen uudistuksessa arkaaisen kauden lopulla vuonna 508 eaa. Sillä oli yksi edustaja Ateenan bulessa eli neuvostossa. Demoksen kansalaisesta käytettiin demonyymiä Akherdūsios (). == Lähteet == Luokka:Antiikin Attikan demokset
Alempi Agryle

Alempi Agryle () oli antiikin Ateenan kaupunginosa ja alun perin Erekhtheis- fyleen kuulunut Attikan demos. Se kuului fylen asty-trittykseen eli kaupunkialueen demoksiin. Alempi Agryle sijaitsi Panateenalaisen stadionin eteläpuolella, suunnilleen Ateenan nykyisen Pagkrátin kaupunginosan tienoilla. Sen lähellä sijaitsi myös Ylempi Agryle, joka oli erillinen demos. On mahdollisesta, että Agrain kaupunginosa sijaitsi jommankumman demoksen alueella. Demos perustettiin Kleistheneen uudistuksessa arkaaisen kauden lopulla vuonna 508 eaa. Tuolloin sen alkuperäinen fyle eli ”heimo” oli Erekhtheis ja sillä oli kaksi edustajaa Ateenan bulessa eli neuvostossa. Myöhemmin hellenistisellä kaudella demoksissa tapahtui muutoksia, ja niiden seurauksena demos kuului vuodesta 307/306 eaa. Antigonis-fyleen ja vuodesta 201/200 eaa. Attalis-fyleen. Muutosten seurauksena demoksella oli bule- edustajia hellenistisellä kaudella 3–5. Demoksen kansalaisesta käytettiin demonyymiä Agrylēthen () tai Agryleus (). == Lähteet == Luokka:Antiikin Attikan demokset